ভোটার কার্ডেও চাই ‘ইউনিক আইডি’, কমিশনে দাবি জানাল তৃণমূল

কলকাতা: বাংলার একই এপিক নম্বরে বিহার, হরিয়ানা, উত্তরপ্রদেশের মতো ভিন রাজ্যের ভোটারদের নাম ঢুকিয়ে বিজেপি বাংলা দখলের চেষ্টা করছে। বাংলা এমনই অভিযোগ করেছিলেন মুখ্যমন্ত্রী। ২৭ ফেব্রুয়ারি নেতাজি ইনডোরের দলীয় বৈঠক থেকে তৃণমূল সুপ্রিমো মমতা বন্দ্যোপাধ্যায়ের ভোটার লিস্ট নিয়ে দলীয় কর্মীদের কড়া হুঁশিয়ারি দিয়েছিলেন। ভূতুরে ভোটার ধরতে গোটা সংগঠনকে ময়দানে নামতেও বলেছিলেন তৃণমূলনেত্রী। তৃণমূলের রাজ্য সভাপতি সুব্রত বক্সীর নেতৃত্বে সেই কমিটি গঠন করে দেন তৃণমূল নেত্রী। বৃহস্পতিবার এই কমিটির প্রথম বৈঠক ছিল। তৃণমূল ভবনে বৈঠকশেষে রাজ্য নির্বাচন কমিশনে গিয়ে ভোটার কার্ডে ‘ইউনিক আইডি’ (TMC Demanded Unique ID Voter Card) চালুর দাবি জানিয়ে এল তৃণমূল। রাজ্য সভাপতি সুব্রত বক্সীর নেতৃত্বে তৃণমূলের ওই প্রতিনিধিদলে ছিলেন রাজ্যের তিন মন্ত্রী ফিরহাদ হাকিম, অরূপ বিশ্বাস, চন্দ্রিমা ভট্টাচার্য এবং রাজ্যসভার সাংসদ ঋতব্রত বন্দ্যোপাধ্যায়।

আরও পড়ুন: ভুয়ো ভোটার ধরতে দলের বৈঠকে গরহাজির অভিষেক, ডাকলেন আলাদা বৈঠক

তৃণমূলের প্রতিনিধি দলের দাবি, বাংলার বিরুদ্ধে চক্রান্ত চলছে। সেটা রুখতে পাসপোর্ট, আধার কার্ডের মতো ইউনিক আইডেন্টিফিকেশন নম্বর রাখতে হবে ভোটার কার্ডেও। কমিশনে স্মারকলিপি দিয়ে বেরিয়ে সাংবাদিকদের মুমোমুখি হয়ে ফিরহাদ বলেন, ‘‘বিজেপি বাংলার ভোটকে প্রহসনে পরিণত করার চেষ্টা করছে। একই এপিক নম্বরে বিভিন্ন রাজ্যে ভোটার কার্ড থাকা চলবে না। আধার কার্ড, পাসপোর্টে যেমন ইউনিক আইডি থাকে, তেমনই ভোটার কার্ডেও ইউনিক আইডি চালু করতে হবে।’’

দেখুন ভিডিও